สวัสดีค่ะ มีอาการปวดท้องน้อยด้านซ้ายมาก ยิ่งเดินยิ่งปวด ต้องงอตัวถึงจะค่อยยังชั่ว แต่พอลองทานน้ำอุ่นกึ่งไปทางร้อนหรือได้ผายลมกลับรู้สึกโล่งขึ้รแต่ก็ยังไม่หายปวด พอจะมีคำแนะนำไหมคะ
สวัสดีค่ะอาการปวดท้องน้อยคืออาการปวดบริเวณช่องท้องด้านล่างใต้สะดือ ซึ่งเป็นอาการที่พบได้บ่อย เกิดได้จากความผิดปกติในหลายระบบของร่างกายค่ะ เช่น ระบบทางเดินอาหาร อย่างลำไส้อักเสบ ลำไส้แปรปรวน อาจเกิดจากระบบทางเดินปัสสาวะ อย่างกระเพาะปัสสาวะหรือไตอักเสบจากการติดเชื้อ หรือนิ่วในทางเดินปัสสาวะ ระบบสืบพันธุ์ อย่างการติดเชื้อที่มดลูก โรคเยื่อบุมดลูกเจริญผิดที่ ปวดประจำเดือน มีซีสต์ในรังไข่ หรืออาจเกิดอาการปวดจากกล้ามเนื้อหรือผิวหนังบริเวณท้องน้อย โดยเฉพาะหากอาการปวดสัมพันธ์กับการนั่งนาน ออกกำลังกาย หรือยกของหนัก เป็นต้น ก็เป็นได้ทั้งสิ้นหากอาการปวดยังเป็นอยู่เรื่อย ๆ หรือเป็นมากขึ้น แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ